દાહોદ જિલ્લાના ફતેપુરા વિધાનસભા મત વિસ્તારના ધારાસભ્ય રમેશ કટારાએ કથિત રીતે ચૂંટણી સભામાં મતદારોને ભાજપમાં વોટ આપવા બાબતે ધમકાવતો વીડિયો સોશ્યલ મીડિયામાં વાઇરલ થતાં આ બાબતે અત્રેના મુખ્ય ચૂંટણી અધિકારી અને કલેકટરે ભાજપના ધારાસભ્ય રમેશ કટારાને ઉપરોક્ત મામલે ૨૪ કલાકમાં કલેક્ટર કચેરીએ આવી ખુલાસો આપવા જણાવ્યું હતું ત્યારબાદ ગઈકાલ સાંજ સુધી ધારાસભ્ય દ્વારા કોઈપણ પ્રકારના ખુલાસો ન આપતા મુખ્ય ચૂંટણી અધિકારીએ સમગ્ર પ્રકરણ બાબતે તપાસ આદરતા પ્રથમ દૃષ્ટિએ આચારસંહિતા ભંગ થયો હોવાનું બહાર આવતા મુખ્ય ચૂંટણી અધિકારીએ સમગ્ર મામલાનો એક અહેવાલ રાજયના ચૂંટણીપંચને મોકલી આપ્યો હતો ત્યારબાદ સમગ્ર મામલાને ગંભીરતાથી લઈ ચૂંટણી કમિશનરે કડક વલણ અપનાવી ધારાસભ્ય વિરુદ્ધ આચારસંહિતા ભંગ બદલ કાયદેસરની કાર્યવાહી કરવાનો આદેશ જારી કરતા ધારાસભ્ય મુશ્કેલી વધી શકે તેમ છે.